Vastaus tietopyyntöön

Helsingin kaupungin kirjaamoon oli tullut 3.11.2020 asiakirjapyyntö: Varhaiskasvatus- ja perusopetushenkilökunnan rajaaminen työpaikkamaskisuosituksen ulkopuolelle. Asiakirjapyyntö ohjattiin Helsingin kaupungin kasvatuksen ja koulutuksen toimialalle vastattavaksi.

Asiakirjapyynnössä pyydettiin: *Lain viranomaisen toiminnan julkisuudesta nojalla pyydän varhaiskasvatus- ja perusopetustoimipaikkojen johtajille/rehtoreille lähetetyn ohjeistuksen, josta varhaiskasvatuksen ja perusopetuksen henkilökunnan rajaaminen työpaikkamaskisuosituksen ulkopuolelle ilmenee, asiakirjan, josta ilmenee mikä taho rajauksesta on päättänyt, sekä asiakirjan, jossa rajaus perustellaan (tai tiedon, ettei pyydetyn kaltaista asiakirjaa ole olemassa).*

Helsingin kaupunki ja Kasvatuksen ja koulutuksen toimiala ovat noudattaneet koronatilanteen ajan valtakunnallisia suosituksia.

THL ja OKM [suositus](https://minedu.fi/documents/1410845/22330894/OKM+THL+suositus+-+opetus+ja+varhaiskasvatus+4.8.2020.pdf/3a12db76-92f3-2da4-5717-92e552ebe798/OKM+THL+suositus+-+opetus+ja+varhaiskasvatus+4.8.2020.pdf?t=1596550832873) opetuksen ja varhaiskasvatuksen järjestäjille koronavirusepidemian aikana (4.8.2020)

OPH [ohje](https://www.oph.fi/fi/varhaiskasvatuksen-jarjestaminen-uudella-toimintakaudella-2562020-alkaen) varhaiskasvatuksen järjestämisestä uudella toimintakaudella

OPH [ohje](https://www.oph.fi/fi/esiopetuksen-jarjestaminen-uudella-toimintakaudella-2962020-alkaen)esiopetuksen järjestämisestä uudella toimintakaudella

OKM [sivusto](https://minedu.fi/koronavirus-ja-varautuminen) usein kysyttyä koronaviruksesta opetus- ja kulttuuriministeriön toimialalla

THL  [ajankohtaistiedote](https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19/lapset-ja-koronavirus) lapset ja koronvirus: lapsen suojaaminen virukselta, tartuntariskin minimoiminen

Työterveyslaitoksen ohje ko. ryhmiä koskien tuli 12/2020, [Ohje varhaiskasvatukseen, esiopetukseen ja perusopetukseen covid-19-tartuntojen ehkäisemiseksi](https://hyvatyo.ttl.fi/koronavirus/ohje-varhaiskasvatus-perusopetus).

Työterveyslaitos*:*

Ensisijaiset torjuntatoimet koronviruspandemian aikana ovat töiden järjestäminen uudella tavalla, turvaväleistä, hygieniasta ja hyvästä ilmanvaihdosta huolehtiminen. Vasta näiden toimien jälkeen on syytä harkita hengityksensuojainten tai kasvomaskien käyttöä.

Sekä perusopetuksessa, että varhaiskasvatuksessa on keväästä asti ollut mahdollisuus käyttää omaa maskia. Tästä on viestitty työpaikoille.

Erillistä dokumenttia, jossa rajataan erikseen ulos varhaiskasvatuksen ja perusopetuksen henkilöstö ei siis ole.

Helsinki 11.12.2020

Jari Mäenmaa

Työsuojelupäällikkö